title: Klaoda Bro-C'hall
text: Klaoda Bro-C'hall, ganet d'an 13 a viz Here 1499, ha marvet d'an 20 a viz Gouhere 1524 e Bleaz, a oa dugez Breizh (1514-1524) ha rouanez Bro-C'hall (1515-1524) dre he dimeziñ gant Frañsez Iañ, roue Bro-C'hall en 1515. 
  Merc'h henañ ar roue gall Loeiz XII a Vro-C'hall hag e wreg Anna Breizh e oa.
  Mamm-gozh e oa eta da Herri III, roue Bro-C'hall (1551-1589) a lakaas lazhañ e genderv Herri, dug Guise.
  
  C'hoar e oa da Renée Bro-C'hall. 
  Bez e oa ivez: kontez Soissons, Blois, Coucy, Étampes, Montfort-L'Amaury, ha dugez Milano.
  
  Dugez Breizh 
  
  Dre ma oa ur plac'h, ne c'halle ket, hervez giz ar rouaned c'hall, bezañ rouanez war-lerc'h he zad, met peogwir n'he doa breur ebet e c'halle bezañ anvet da zugez Breizh.
  
  Brud
  Hervez Brantôme :
  ... le roy son mary luy donna la vérolle, qui lui advança ses jours. Et madame la régente (Louise de Savoie) la rudoyait fort […] .
  
  Ret e oa dezhi plegañ d'ar roue a veze dalc'hmat gant Françoise de Foix.
  
  Bugale 
  Seizh bugel o devoe Klaoda ha Frañsez Iañ :
   Louise, Priñsez Bro-C'hall (19 a viz Eost 1515 – 21 a viz Gwengolo 1517) - marvet da 2 vloaz.
   Charlotte de Valois (23 a viz Here 1516 – 8 a viz Gwengolo 1524) - marvet da 8 vloaz.
   Frañsez (28 a viz C'hwevrer 1518 – 10 a viz Eost 1536) - kurunennet e Roazhon evel Dug Breizh, marvet da 18 vloaz.
   Herri II, roue Bro-C'hall (31 a viz Meurzh 1519 – 10 a viz Gouere 1559) - dimeziñ a reas gant Caterina de' Medici. Bugale dezho.
   Madalen (10 a viz Eost 1520 – 2 a viz Gouere 1537) - dimeziñ a reas gant Jakez V, roue Bro-Skos. 
   Charlez, Dug Orleañs (22 a viz Genver 1522 – 9 a viz Gwengolo 1545) - marvet da 23 bloaz.
   Marc'harid Bro-C'hall, dugez Berry (5 a viz Mezheven 1523 – 14 a viz Gwengolo 1574) - dimeziñ a reas gant Emanuele Filiberto, dug Savoia,  e 1559. Bugale dezho.
  
  Goude he marv
  Mervel a reas e 1524. Addimeziñ a reas ar roue da Leonor Aostria (1498-1558)
  
  He mab henañ Frañsez a voe dug war he lerc'h ha kurunennet e voe evel Frañsez III, dug Breizh.
  
  Anna Vreizh
  Rouanezed Bro-C'hall
  Istor Bro-C'hall er XVIvet kantved